Sjefredaktør Arne Blix: Har noe skjedd med debattklimaet i Adressa? | buldr.no
Sjefredaktør Arne Blix: Har noe skjedd med debattklimaet i Adressa?
Publisert 14. mai, 2009 av asbjorn
Trondheims eneste meningsbærende avis. Eier lokalavisene i hele midt-norge, egen radio- og TV-kanal.
Vi er noen venner som diskuterer politikk og samfunnsspørsmål. Forleden snakket vi om Adresseavisen som debattorgan og flere hadde inntrykk av at noe hadde skjedd: -Det var ikke like lett å få innleggene sine på, som det heter. Vi vurderte mulige årsaker. Kanskje Adressa rett og slett har for stor pågang? Kanskje meningene våre er utdaterte, alle de glade debattanter er godt over 50? Noen er over 60, huttetu…
Er vi kanskje likevel for kontroversielle, for en avis som uten tvil er blå?
Sjefredaktør Arne Blix i Adresseavisen.
Det kan også hende noe gradvis har skjedd i avisa, og at man har fått innslag av småpaver i redaksjonen? Slike vil evt skalte og valte med innlegg etter eget forgodtbefinnende og skjønner kanskje ikke hvor viktig det er med lokal debatt, tempo og driv i en avis uten reelle nyheter? Nyhetene ligger jo etterhvert på nett.
Flere hadde opplevd trenering og manglende tilbakemelding mht om innlegg var mottatt. Mulig at debattredaktøren har for mye å gjøre? Han signerer i beste fall arrogant med «red», ikke med navn. En annen og mye brukt teknikk er «2500-tegn-metoden». Det betyr: Kutt ned innlegget! Metoden kan brukes til å kvele mye debatt i midt-norge, særlig om mer kompliserte temaer. Ordføreren i Trondheim hadde nylig et tilsvar til et innlegg fra meg. Hun, dvs kommunen, fikk en helside. Jeg måtte kutte kraftig i mitt innlegg. Det er makta som rår.
Her er linken: Trondheim kommune bryter nå et viktig rettsprinsipp, likhet for loven
PS: Se også: Vil sjefredaktør Blix rive husene på Lian?
Ovenstående innlegg har stått i Adressa, tilsvar til lederartikkel som gikk inn for utvidelse av Bymarka.
Dette innlegget ble skrevet i Diverse, media, trondheim og merket adresseavisen, debatt, politikk, trondheim av asbjorn. Bokmerk permalenken.
8 tanker om "Sjefredaktør Arne Blix: Har noe skjedd med debattklimaet i Adressa?"
14. mai, 2009, kl. 09:49 sa Egon:
Jeg har opplevd akkurat det samme. Måtte korte ned et innlegg til det ikke ga mening og droppet det. Adresseavisen opptrer stadig mer arrogant.
Det kan de jo gjøre lenge, de er jo «Midt-Norges Berlusconi» og har knusende makt i regionen. Det gjelder meningsbrytning, reklamedistribisjon, osv. Rart at det er lov!
Fin blogg dere har forresten, har lagt den inn som bokmerke.
14. mai, 2009, kl. 10:39 sa asbjorn:
Hei, Egon!
Det morsomme er at en debattredaktør helt alene kan sitte og styre store deler av meningsutvekslingen i landsdelen. Han kan utsette innlegg, korte dem ned eller skvise dem helt ut. Jeg aner ikke hvilke kvalifikasjoner han har for det.
Ikke sikkert dette er så lurt av avisa i lengden, de ønsker forøvrig heller ikke linking til blogger der det foregår mye interessant debatt, men med få lesere. Monopolet må man vokte, selv om opplaget til Adressa stadig går ned.
Lesernes kommentarer på Adresseavisens egne nettsider blir omtrent aldri besvart. Kommentarene der utarter ofte til en meningsløs krangling og utskjelling mellom anonyme og tildels grove aktører.
Adressa = Berlusconi? Interessant sammenligning. Men Berlusconi eier ikke alle media i Italia.
18. mai, 2009, kl. 19:08 sa Norhild:
Jeg leste innlegget ditt i Adressa i dag og ville finne ut hva denne bloggen er, og dette er vel ikke mye å skryte av. Gå på document.no folkens og les Hans Rustad sine fantastiske analyser. Jeg fikk mine bange anelser om denne bloggen da du analyserte Adressa til en blå avis. Du vet vel at den er politisk uavhengig og at den blåfargen som var der på 70-tallet for lengst er byttet ut med en «fargerik» redaksjon som setter multikulturalismen i høysetet? Din analyse blir en analyse utgått på dato for 30 år siden. Analysen er feil og meget lite interessant.
Da jeg så overskriften på innlegget, tenkte jeg først at her er en person som setter spørsmålstegn ved våre vedtatte sannheter om Israel som en krigsforbryter, om innvandringen kan kalles noe i nærheten av en berikelse og om islams sanne ansikt. Vi som mener dette, kommer unntaksvis til orde i Adressa. Jeg ser noen få innlegg, men i forhold tilpågangen fra de politisk ukorrekte, tror jeg meget få kommer på. Det er multikulturalistene og de venstrevridde som styrer media.
18. mai, 2009, kl. 19:15 sa asbjorn:
Vi slipper ikke på alle innlegg her på buldr.no.Rasister og fascister ryker rett ut, men vi tar ofte inn innlegg vi er rykende uenig i. Innlegget ditt lå lenge tynt an, men man må jo vurdere underholdningsverdi, også. Og til å være en FrP´er er du jo ikke blant de aller dummeste. Har aldri tenkt på det før men innser at du muligens kan ha rett: Det er trolig multikulturalistene og de venstrevridde som styrer media i Norge, og særlig Adresseavisen. Hvor skal dette ende?
Ellers var det en utsøkt ekkel liten blogg du anbefalte, men den hadde bra lay-out.
18. mai, 2009, kl. 19:54 sa sandra:
Jeg har fått med meg at adressa har et sterkt hat til Frp,ja det er slik at en kan bli redd av det en leser.Så ser man at de som regel støtter Ap.Når det gjelder f.eks utbrudd har jeg fått mine innlegg som er støttende til Ulf Hammern og Sven O.Nilsen slettet.Ikke vet jeg grunnen til det.
18. mai, 2009, kl. 20:56 sa asbjorn:
OK, Sandra. Kanskje Adressa egentlig er styrt av marxistleninistene og dem? Håper ikke den godeste sjefredaktør Blix leser denne bloggen!
18. mai, 2009, kl. 23:16 sa Norhild:
Vil bare opplyse om at document ikke er noen liten blogg. Den har titusenvis av lesere og er kommentert i flere store aviser. Både Lars Gule, Thomas Hylland Eriksen og Jon Hustad kommenterer der, for å nevne noen kjente
19. mai, 2009, kl. 05:15 sa asbjorn:
Hei Norhild! Jeg får en snikende følelse av at du kaster deg inn i debatter på mange blogger. Ikke for å diskutere, men bare for å pushe den spesielle bloggen du vet. Stemmer det, og får du betalt for den store innsatsen du gjør?